Bretagne/Korpus-divyezhek-brezhoneg-galleg huggingface dataset:
C'est un moment très important où il est bon de respecter le rythme de l'enfant et du parent et d'entendre leur ressenti. 
Ur mare pouezus-kenañ eo, ha mat eo ober diouzh lusk ar vugale hag o zud, selaou o santimant.
Cela permet à l'équipe de connaître les besoins spécifiques de l'enfant pour la journée. 
Gant-se e c’hall ar skipailh gouzout petra e vo ezhommoù difer ar vugale e-pad an deiz.
L'enfant arrive propre et habillé (pas en pyjama). 
Ret eo d’ar vugale erruout naet ha gwisket (ha n’eo ket gant pijamaoù dindano).
Les parents doivent fournir une tenue de rechange adaptée à la taille de l'enfant et à la saison.
Ret eo d’o zud pourchas ur gwisk klok evit gallout cheñch dilhad, diouzh o ment hag ar c’houlz-amzer.
Le temps d'accueil du matin permet aux enfants et aux parents de se séparer dans un climat de sécurité et dans une relation individualisée dans la mesure où chacun prend le temps de communiquer. 
Gant ar mare degemer diouzh ar mintin e c’hall ar vugale hag o zud kimiadiñ e surentez, gant un darempred hini-ha-hini, rak pep hini a gemer amzer da gaozeal.
Aussi,  nous encourageons les parents à prendre un petit moment pour regarder évoluer leur enfant au sein de la crèche à son arrivée.
Setu e vroudomp tud ar vugale da chom ur pennadig da sellet ouzh o bugale o vont hag o tont e-barzh ar vagouri pa erruont.
De 7 H 30 (heure des premières arrivées) à 9 h les enfants sont en jeux libres dans la salle de jeu centrale.
Eus 7e30 (eur donedigezh ar vugale gentañ) da 9e e c’hoari ar vugale en o frankiz er sal-c’hoari greiz.
Temps d’hydratation.
Poent eo evañ ur banne.
A 9h 15, un peu d’eau est servie aux enfants. 
Da 9e15 e vez servijet ur banne dour d’ar vugale.
Cela leur permet d’apprendre à boire régulièrement. 
Evel-se e teskont evañ ingal.
Évidemment, les enfants ont accès à l'eau à tout moment de la journée.
Evel-just e c’hall ar vugale mont davit dour o-unan a-hed an deiz.
C'est aussi un moment de convivialité où tout le monde (enfants et adultes) se retrouve et échange.
Ur mare laouen eo ivez, peogwir e c’hall an holl (bugale ha tud deuet) en em gavout asambles ha kaozeal.
La crèche vit au rythme des enfants.
Bevañ a ra ar vagouri hervez lusk ar vugale.
Les petits vont à la sieste dans la matinée, selon leurs besoins et au moment adéquat.
Diouzh ar mintin e vez graet ur c’housk-aez gant ar re vihan, hervez o ezhommoù ha d’ar c’houlz mat.
Les plus grands vont faire des activités de matières : sable, terre, eau, transvasement, peinture, etc.
Ar re vrasañ a raio traoù gant danvez a bep seurt : traezh, douar, dour, eilpodañ, livañ, ha kement zo.
Un(e) professionnel(le) peut également proposer d'autres activités (pâte à modeler, encastrements, découpage, gommettes, collages, etc).
Obererezhioù all a c’hall bezañ kinniget ivez gant un den a vicher (toaz-merat, traoù da glotañ pe da zidroc’hañ, pegennoù, pegadennoù, ha kement zo).
Les petits mangent à la demande selon leur rythme personnel, individuellement avec l'aide d'un adulte.
Debriñ a ra ar re vihan pa c’houlennont, hervez o lusk personel, hini-ha-hini gant skoazell un den deuet.
Les plus grands partagent leur repas autour d'une table commune après s'être lavé les mains. 
Ar re vrasañ a zebr merenn asambles en-dro d’un daol goude bezañ gwalc’het o daouarn.
À partir de 8 mois, et dès qu'ils manifestent l'envie de manger seuls et si les parents sont d’accord, une petite cuillère leur est donnée pour favoriser l'autonomie.
Adalek 8 miz, ha kerkent ha ma tiskouez ar vugale kaout c’hoant da zebriñ o-unan, ma vez ali o zud, e vez roet ul loa vihan dezho. Evel-se e teuont da vezañ emrenoc’h.
Le moment du repas est vu comme un moment de plaisir pour tous.
Kontet eo ar pred da vezañ ur mare plijadur evit an holl.
Les enfants ne sont jamais forcés à manger mais sont toujours encouragés à goûter. 
Gwech ebet ne vez rediet ar vugale da zebriñ, met atav e roer ton dezho da dañva ar boued.
Les adultes encadrant les enfants à ce moment les incitent à respecter les règles (rester assis, ne pas crier, ne pas jouer avec les aliments…).
An dud deuet a ra war-dro ar vugale d’ar c’houlz-se a vroud anezho da zoujañ d’ar reolennoù (chom azezet, chom hep krial, chom hep c’hoari gant ar boued…).
Ils favorisent aussi les discussions, nomment les aliments.
Lakaat a reont ivez ar gaoz da vont en-dro, diwar-benn ar boued da skouer.
Après le repas, un gant de toilette individuel mouillé est distribué aux enfants pour qu’ils se nettoient la bouche et les mains.
Goude ar pred e vez roet dezho pep a vanegenn c’hleb, dezho da walc’hiñ o genoù hag o daouarn.
Après le rituel de préparation au coucher, les enfants sont installés.  
Goude al lid da brientiñ anezho da vont d’o gwele e vez staliet ar vugale.
Ils sont relevés selon le rythme de chacun.
Savet e vezont hervez lusk pep hini.
Le temps de sommeil des petits, comme des plus grands est respecté. 
Doujañ a reer kousked ar re vihan hag ar re vras.
Les rideaux sont tirés et ils dorment dans une semi-obscurité qui leur permet de différencier le jour de la nuit.
Tennet e vez ar rideozioù ha kousket a reont en amc’houloù, dezho da zisheñvelaat an deiz diouzh an noz.
Activités, jeux à l'extérieur.
Obererezhioù, choarioù er-maez.
L'après-midi, il est proposé des comptines, des jeux dansés, des activités artistiques, des parcours psychomoteurs ou de sociabilité, selon un planning travaillé en équipe.
D’enderv e kinniger rimadelloù, c’hoarioù dañset, obererezhioù arz, hentadoù psikokefluskel pe traoù asambles gant ar re all, hervez ur steuñv savet gant ar skipailh.
Durant la journée, selon la saison et le temps, les enfants peuvent également jouer dehors dans le jardin sécurisé (porteurs et tricycles…). 
E-pad an deiz, diouzh ar c’houlz-amzer hag an amzer a ra, e c’hall ivez ar vugale c’hoari er-maez el liorzh suraet (dougerioù ha teirrodegoù...).
Il est important pour tous les enfants de « prendre l’air » en toute saison (bien couverts l’hiver, à l’ombre et avec un chapeau en été, protégés par une crème solaire fournie par la crèche, sauf demande spécifique des parents qui devront alors fournir leur produit).
Pouezus eo evit an holl vugale « aveliñ o fenn » a-hed ar bloaz (gwisket tomm er goañv, en disheol hag un tog ganto war o fenn en hañv, gwarezet gant dienn heol pourchaset gant ar vagouri, nemet ha goulennet e vefe gant tud ar vugale lakaat o frodu dezho a rankont pourchas neuze).
En toute saison, ils ont aussi accès à l'espace de motricité couvert et chauffé, contigu à la micro-crèche (en concertation avec l'école maternelle).
Hañv-goañv e c’hallont ivez mont d’ar c’horn psikokefluskañ, toet ha tommet, stok ouzh ar vikromagouri (en em glevet a reomp gant ar skoll-vamm evit se).
Les jeux extérieurs leur permettent de développer leur psychomotricité (grimper, courir, pédaler, trouver l’équilibre…) et de se familiariser et de communiquer avec les autres.
Gant ar c’hoarioù er-maez e c’hall ar vugale mont war-raok gant ar psikokefluskañ (krapat, redek, kambliañ, kavout o c’hempouez...), en em dommañ ha kaozeal ouzh ar re all.
Le goûter est un temps de rassemblement de tous autour de la table.
Merenn-vihan zo ur mare ma vez bodet an holl en-dro d’an daol.
Histoires et début des départs.
Istorioù ha kimiad ar vugale gentañ.
Le temps des histoires permet à chacun de se poser, après une journée bien remplie.
Gant mare an istorioù e c’hall pep hini diskuizhañ goude un devezhiad mat a obererezhioù.
Il est un prélude apaisé, avant le temps des mamans et des papas.
Ur ragabadenn beoc’hus eo, a-raok ma errufe ar mammigoù hag an tadigoù.
Le temps d'échange du soir est souvent plus propice à la discussion. 
Gwell eo an abardaez evit gallout kaozeal.
Les parents et les accueillant(e)s prennent le temps d'évoquer les expériences de l'enfant, son positionnement au sein du groupe, ses progrès ou ses difficultés.
Tud ar vugale hag an degemererien a gemer amzer d’ober anv eus ar pezh a zo bet graet gant ar vugale, da welet penaos emaint e-barzh ar strollad, penaos ez eont war-raok ha peseurt diaesterioù o deus.
Heure limite d'arrivée des parents.
Ne rank ket tud ar vugale erruout war-lerc’h an eur-se.
Le change et le sommeil
Cheñch an trezhoù ha kousket.
Le change est un moment de relation individuelle, d’autant plus important dans un contexte collectif. 
Pa cheñcher trezhoù ar vugale e vezer en un darempred a-hiniennoù gant ar re-se. Pouezusoc’h eo c’hoazh pa vezer e-barzh ur strollad a-hend-all.
C’est au travers des temps de soin – où l’adulte est disponible et répond de manière adaptée à ses besoins que s'établit la relation, par les paroles, le regard. 
Dre ar mareoù prederiañ-se – pa vez dibrez an den deuet ha pa vast evel zo dleet da ezhommoù ar vugale – e skoulmer un darempred ganto, dre gomzoù, selloù.
Ce moment d’attention particulière à l’enfant l’aide à se sentir un individu dans un groupe, et participe à sa sécurité de base.
Gant ar momed-se ma taoler evezh ouzh ar vugale e vezont sikouret d’en em gavout tud en o-unan e-barzh ur strollad, ha pouezus eo ivez evit o surentez diazez.
Sa pudeur est respectée.
Doujañ a reer o mezh-natur.
Le confort de l’enfant est toujours recherché. 
Atav e vezer o klask aezamant ar vugale.
Pour cela, il est changé avant chaque coucher. 
Evit-se e cheñcher o zrezhoù bewech ma vezont lakaet en o gwele.
Sa couche est vérifiée au lever et à plusieurs moments de la journée, notamment quand une odeur « suspecte » se signale.  
Teurel a reer ur sell ouzh o zrezhoù pa saver anezho ha meur a wech e-pad an deiz, pa glever ur c’hwezh « iskis » da skouer.
Leur tenue est adaptée, pour qu'ils n'aient ni trop chaud ni trop froid et qu'ils soient confortables pour dormir.
Gwiskañ a reomp ar vugale evel zo dleet, kuit dezho da gaout riv pe da vezañ re domm dezho, hag evit ma vint klet hag aes en o c’housk.
Les enfants sont répartis selon leur âge et les rythmes de sommeil entre les deux espaces de repos : l'un de 6, l'autre de 4 lits.
Ingalet e vez ar vugale diouzh o oad hag o luskoù kousket en daou lec’h diskuizh : unan gant 6 gwele, egile gant 4.
Les enfants qui sont en accueil régulier ont toujours le même lit.
Kousket a ra ar vugale degemeret ingal er memes gweleoù atav.
Nous respectons les rituels d'endormissement de la maison et favorisons les repères et habitudes en donnant doudou, sucette, peluche (une seule et toujours la même) pour dormir.
Doujañ a reomp d’al lidoù a vez graet er gêr evit mont da gousket ha tuañ a reomp anezho war o merkoù hag o boazioù pa roomp dezho un neñneñ, ur chutell pe un nanarzh (unan hepken hag ar memes hini bepred) evit kousket.
Les plus jeunes dorment dans des lits à barreaux, avec les turbulettes fournies par la crèche.
Kousket a ra ar re yaouankañ e-barzh gweleoù gant barrennoù, ha pourchaset e vez ar jakedennoù gant ar vagouri.
Les plus grands dorment sur des petites couchettes spécialement conçues dans les règles d'hygiène et de sécurité pour des enfants de cet âge. 
Ar re vrasañ a gousk war fledoù bihan graet a-ratozh hervez ar reolennoù yec’hederezh ha surentez evit ar vugale eus an oad-se.
Ils disposent de sacs de couchage.
Seier-kousket o devez.
Un système d'écoute dans la pièce principale permet de surveiller le réveil des enfants et de les aider à se lever au fur et à mesure.
Gant ur benveg-selaou er sal bennañ e c’haller evezhiañ ouzh ar vugale ha sikour anezhe da sevel bep ma tihunont.
Des activités d'éveil mais pas d'activisme
Obererezhioù divorfilañ, ha neket difretañ kousto pe gousto
Nous essayons de proposer de nombreuses activités aux enfants adaptées aux saisons, aux événements annuels et surtout aux capacités et aux désirs de l'enfant. 
Klask a reomp kinnig e-leizh a obererezhioù d’ar vugale, diouzh ar c’houlzoù-amzer, an abadennoù a vez a-hed ar bloaz, ha dreist-holl barregezhioù ha c’hoantoù ar vugale.
Mais il est hors de question d'en faire un impératif pour l'enfant.
Met n’eus ket anv e vefe ur redi evito.
Les ateliers sont proposés au sein de la micro crèche et sont totalement libres et si l’enfant ne veut pas y prendre part, jamais nous ne l’obligerons.  
Frank eo an atalieroù a ginniger er vikromagouri, ha ma ne fell ket d’ur bugel bennak kemer perzh enno ne vo ket rediet ganeomp biken.
Nous gardons sans cesse à l'esprit qu'un enfant à aussi un grand besoin d'oisiveté pour son développement intellectuel. 
Soñj hon eus dalc’hmat o devez ar vugale ezhomm eus un tamm mat a arouaregezh evit diorren o spered.
Il est important de le laisser rêver pour construire son imaginaire et sa capacité à entrer en relation avec l'autre.
Pouezus eo lezel anezho da hunvreal dezho da sevel o faltazi hag o barregezh da vont e darempred gant ar re all.
Intervenants extérieurs.
Tud a vicher eus an diavaez.
Un intervenant en musique ou en yoga, par exemple, peut proposer une animation auprès des enfants avec la participation du personnel.
Un den hag a bled gant ar sonerezh pe ar yoga, da skouer, a c’hall kinnig un abadenn d’ar vugale gant sikour an implijidi.
Un aménagement des locaux et de l'extérieur adapté aux besoins et à la sécurité des enfants doublé d'un fonctionnement quotidien régulier et stable permettent aux enfants de se repérer dans le temps et l'espace et ainsi de se sentir en sécurité affectivement.
Terket eo ar salioù hag an diavaez diouzh ezhommoù ha surentez ar vugale, ha mont a ra ar vagouri en-dro plaen-ha-brav bemdez. Dre-se e c’hall ar vugale kavout merkoù en amzer hag en egor, hag e-se en em gavout e surentez a-fet o santimantoù.
L'aménagement permet aussi à l'enfant d'évoluer librement et de faire des choix d'activités autonomes sans toujours dépendre de l'adulte. 
Gant an doare m’eo terket ar salioù e c’hall ivez ar vugale mont ha dont en o frankiz ha choaz traoù d’ober o-unan anez bezañ e dalc’h un den deuet.
En effet, un certain nombre de jeux et jouets sont accessibles à hauteur d'enfants. 
Rak en uhelder ar vugale ez eus un toullad c’hoarioù ha c’hoarielloù a c’hallont kemer pa garont.
Nous demanderons toujours aux enfants d'aider à ranger lorsqu'ils ont fini d'utiliser quelque chose.
Goulenn a raimp atav digant ar vugale sikour renkañ p’o do fin gant un dra bennak.
Toutefois, même si l'enfant est encouragé dans son autonomie, l'adulte est toujours à la disposition de l'enfant. 
Padal, ha pa vefe broudet ar vugale da vezañ emren, e vez un den deuet en o c’herz bepred.
Il lui est particulièrement attentif.
Teurel a ra evezh bras outo.
C'est cette attention constante et bienveillante qui fait que l'enfant pourra se construire et évoluer de façon autonome, en développant sa personnalité tout en établissant des relations avec les autres enfants et avec les adultes.
Gant an evezh-se, ingal ha madoberus, e c’hallo ar vugale en em sevel ha bezañ emren, diorren o fersonelezh en ur skoulmañ darempredoù gant ar vugale all hag an dud deuet.
Pour les petits qui ne marchent pas encore, un espace de vie sécurisé est aménagé. 
Evit ar re vihan na gerzhont ket c’hoazh ez eus terket ul lec’h buhez suraet.
C'est un espace fermé de manière ajourée pour que les bébés puissent voir les plus grands évoluer et ne pas se sentir seuls.
Ul lec’h kloz eo, gant speurennoù dantelezet, d’ar babigoù da welet ar re vrasañ o vont hag o tont, kuit dezho d’en em gavout digenvez.
Ils disposent d'un miroir fixé au mur, de bacs avec des jeux adaptés à leur âge, d'une pente très douce  quand ils commencent à ramper, de tableaux de découverte.
Ur melezour zo evito ouzh ar voger, bailhoù gant c’hoarioù diouzh o oad, un diribin ha n’eo ket serzh tamm ebet, dezho da c’hoari pa grogont da skrampañ, taolennoù-deskiñ.
Pour les enfants marcheurs, plusieurs coins de jeux sont aménagés visant à développer différents aspects de la vie de l'enfant : motricité, jeux pour faire semblant, jeux de construction.
Evit ar vugale a c’hall kerzhet ez eus terket meur a gorn c’hoari abalamour da ziorren doareoù eus o buhez : kefluskerezh, c’hoarioù evit ober van, c’hoarioù evit sevel traoù.
Respecter le rythme des enfants. 
Doujañ lusk ar vugale.
L'enfant au sein du groupe est pris en considération en tant qu'individu. 
Kontet e vez pep bugel e-barzh ar strollad da vezañ un den ennañ e-unan.
Nous respectons l'enfant dans ses ressentis et cherchons à tous moments à mettre en mots ses émotions.
Doujañ a reomp ar vugale er pezh a santont hag e klaskomp lakaat gerioù war o santimantoù.
Dans la mesure des possibilités de l'enfant nous favorisons l'autonomie. 
Hervez ar pezh a c’hall ober ar vugale e reomp diouzh ma vint emren.
L'enfant est toujours encouragé à faire par lui-même, ce qui le valorise à ses yeux.
Broudañ a reomp atav ar vugale d’ober an traoù o-unan, ha rak-se en em gavont talvoudekaet.
Nous prohibons toute forme de compétition ou de dévalorisation. 
Difenn a reomp outo an helebini hag an disteraat e kement stumm zo.
Les enfants ne sont jamais comparés entre eux et s'il arrive, par exemple, qu'il y ait un accident dans l'apprentissage de la propreté, l'enfant ne sera jamais grondé.
Gwech ebet ne vez lakaet bugale en ur geñver, ha ma tegouezh da unan anezho mankout pa zesk bezañ naet, da skouer, ne vo ket krozet dezhañ biken.
Il est important que l'enfant ait le temps de se familiariser avec son futur lieu d'accueil.
Pouezus eo evit ar vugale kaout amzer da voazañ el lec’h ma vint degemeret.
Pour qu'il se sente plus sécurisé il est donc demandé aux parents de passer un peu de temps à la crèche avec leur enfant.
Dezho d’en em gavout muioc’h e surentez e c’houlenner digant o zud tremen ur pennad asambles ganto er vagouri.
Ce moment permet à l'enfant de faire connaissance avec les adultes qui l'accueilleront et avec ses pairs. 
E-pad ar mare-se e c’hall ar vugale ober anaoudegezh gant an dud deuet a zegemero anezho ha gant ar vugale all.
C'est aussi l'occasion pour les parents de parler de leur enfant, de ses habitudes (repas, sommeil, activité…), de partager leurs craintes et demandes.
Un digarez eo ivez evit tud pep bugel da gaozeal diwar e benn, e voazioù (predoù, kousked, obererezh...), d’ober anv eus o nec’hamantoù hag eus o goulennoù.
La durée et le déroulement de l'adaptation sont préalablement définis avec les parents (elle se fait en général sur une semaine) mais nous restons toujours à l'écoute de l'enfant. 
Evit lakaat pegeit e pad ar mare d’en em ober diouzh ar vagouri he penaos e tremen en em glevomp gant tud ar vugale (ur sizhun peurliesañ) met selaou a reomp atav ar pezh a vez lavaret gant ar vugale.
Si celui-ci s'avère avoir besoin de plus de temps avec ses parents, nous pouvons envisager un prolongement de cette période dans la mesure des possibilités parentales.
M’en devez unan anezho ezhomm eus muioc’h a amzer gant e dud e c’hallomp astenn ar mare-se, e kement ha ma c’hall ar re-se.
Il est important de garder à l'esprit que ce moment sera décisif dans le bien-être de l'enfant à la micro-crèche.
Ret eo derc’hel soñj e vo pouezus ken-ha-ken ar mare-se evit mad ar vugale er vikromagouri.
Apprentissage de la propreté.
Deskiñ bezañ naet.
Cet apprentissage se fait toujours dans le respect du développement physique et psychologique de l'enfant (jamais avant 18 mois) et en relation avec la famille.
Atav e vez desket an dra-se e doujañs diorroadur ar vugale, a gorf hag a spered (gwech ebet a-raok 18 miz), hag asambles gant ar familh.
Le pot peut être proposé aux plus grands en accord avec les habitudes familiales et à condition que l’enfant ait la maturité nécessaire. 
Gallout a reer kinnig d’ar re vrasañ mont war ar pod-kambr evel m’int boas d’ober en o familh, ha gant ma vint ampart a-walc’h.
Il n’ira sur le pot que s’il est d’accord. 
Ne raint an dra-se nemet ma vezont ali.
C’est un moment ludique qui s’accompagne de rituels, comme tirer la chasse d’eau et se laver les mains.
Evel ur c’hoari e vez, gant lidoùigoù evel tennañ ar c’has-dour ha gwalc’hiñ an daouarn.
Dans un souci d'ouverture de l'enfant au monde qui l'entoure et à l'autre, nous encourageons les parents à l'aider à déposer sa sucette et son doudou à l'arrivée à la crèche. 
Fellout a ra deomp digeriñ ar vugale d’ar bed en-dro dezho ha d’ar re all, setu perak e vroudomp o zud da sikour anezho da lezel o chutell hag o neñneñ pa erruont er vagouri.
Ils sont rangés dans le casier personnel de l'enfant pour n'en ressortir qu'au moment de la sieste.
Renket e vezont e kombodoù personel ar vugale ha ne vezont roet dezho nemet da goulz ar c’housk-aez.
Bien sûr nous nous adaptons toujours à l'âge et aux besoins de l'enfant. 
Evel-just e reomp atav diouzh oad hag ezhommoù ar vugale.
S'il manifeste le besoin d'avoir sa sucette ou son doudou ou s'il se sent trop en insécurité s'il ne l'a pas, nous les lui donnons.
Ma tiskouezont kaout ezhomm eus o chutell pe o neñneñ pe m’en em gavont kollet betek re hepto, e roomp anezho dezho.
On sait depuis un certain temps que le bilinguisme enfantin n’est pas l’addition des deux langues dans le cerveau de l’enfant. 
Ur pennad zo e ouzer n’eo ket divyezhegezh ar vugale div yezh lakaet bern-ouzh-bern en o empenn.
Il s’agit plutôt de la construction d’une capacité linguistique à deux volets. 
Sevel ur varregezh yezhel gant div lodenn ez eo, kentoc’h.
En effet, les structures du cerveau du jeune enfant sont tellement flexibles qu’il apprend aussi facilement deux ou trois langues qu’une seule, et ce jusqu’à l’age de 7 ans. 
Rak ken gwevn eo empenn ar vugale ken e c’hallont deskiñ div pe deir yezh ken aes hag unan, ha kement-se betek an oad a 7 vloaz.
A condition que les langues soient apprises « à l’age du langage », au moment où la plasticité cérébrale est en plein essor, il est tout aussi naturel d’apprendre une que deux langues.
Ken naturel ha tra eo deskiñ ur yezh pe ziv, gant ma vo desket ar yezhoù  « da oad al lavar », d’ar c’houlz ma vez gwevnded an empenn en he barr.
Outre les bons résultats sur la capacité linguistique, plus ou moins attendus, on a pu constater également chez les bilingues une souplesse mentale, une mobilité conceptuelle et une capacité à résoudre des problèmes plus importantes que chez les enfants monolingues. 
Ouzhpenn an disoc’hoù mat a-fet ar varregezh yezhel, a c’hortozer mui pe vui, ez eus bet gallet gwelet ivez er vugale zivyezhek ur wevnded eus ar spered, un aezamant gant ar meizadoù hag ur varregezh da ziskoulmañ kudennoù brasoc’h eget er vugale unyezhek.
Le bilinguisme précoce est une chance. 
Ur chañs eo an divyezhegezh abred.
Le choix du breton marque la volonté de pratiquer la langue traditionnelle de notre territoire. 
Choazet hon eus ar brezhoneg abalamour m’eo yezh hengounel hor bro.
L'enfant entend dans la langue qui lui est parlée, toute la charge affective qu'elle contient. 
Ar vugale a glev er yezh a vez komzet outo ar samm trivliadel a zo enni.
C'est même d'abord à travers cette émotion que le lien se crée. 
Dre ar santimant-se zoken e vez krouet al liamm da gentañ.
C'est pourquoi la langue maternelle s'acquiert au stade du langage (avant 7 ans) sans effort. 
Se zo kaoz e tesker ar yezh-vamm hep striv ebet da oad al lavar (a-raok 7 vloaz).
Et le breton, langue de la micro-crèche comprise comme un environnement sain, sûr et chaleureux devient aussi une langue reconnue et appréciée de l'enfant.
Hag ar brezhoneg, yezh ar vikromagouri, komprenet en un endro yac’h, sur ha plijus, a zeu da vezañ un yezh anavezet ha karet gant ar vugale.
L'enrichissement est mutuel : l'enfant est familiarisé avec une langue dont il peut devenir locuteur.
Gounit eo an holl : ar vugale a zesk un tamm ur yezh hag a c’hallint komz diwezhatoc’h.
Le breton dans la vie de la micro-crèche.
Ar brezhoneg e buhez ar vikromagouri.
Tous les échanges s’effectuent en breton tant à l’écrit qu’à l’oral.
Pep tra a vez graet e brezhoneg, dre skrid pe dre gomz.
La langue principale de la structure est le breton. (niveau 3 selon la grille Divskouarn).
Ar brezhoneg eo yezh pennañ ar framm (live 3 hervez kael Divskouarn).
Une traduction française est proposée pour chaque document. 
Evit kement teul zo e kinniger un droidigezh e galleg.
Si les parents ne parlent pas le breton, les échanges avec les professionnels s’effectueront en français.
Ma ne vez ket komzet brezhoneg gant tud ar vugale, ez ay an dud a vicher dezho e galleg.
Avec les enfants, tous les échanges seront en breton. 
E brezhoneg e vo an holl gaozeadennoù gant ar vugale.
Les jeux, les chansons, les histoires ainsi que toutes les activités seront en breton. 
Brezhonek e vo ar c’hoarioù, ar c’hanaouennoù, an istorioù hag an holl obererezhioù.
Si un point important doit être expliqué à l’enfant, le ou la professionnel(le) adoptera la langue qui lui semble la plus pertinente par rapport à la situation.
Ma vez ur c’hraf pouezus da zisplegañ d’ur bugel e vo komzet gant an den a vicher er yezh a gavo ar gwellañ diouzh an degouezh.
Ce projet sera amené à évoluer au cours des années parce que nous ne concevons pas un projet éducatif comme un carcan et nous veillons à toujours interroger notre pratique et à renouveler notre énergie professionnelle.
Emdreiñ a raio ar raktres-se a-hed ar bloazioù rak ne welomp ket ur raktres desavadurel evel un dra hag a vac’h ac’hanomp hag e klaskomp dalc’hmat gwellaat ha tapout nerzh a-nevez en hor micher.
De plus, les métiers de la petite enfance évoluent et nous tenons à nous tenir informés de ces évolutions ainsi que des connaissances sur le jeune enfant et sur les recherches en éducation et en pédagogie pour accueillir au mieux les enfants qui nous sont confiés.
Ouzhpenn-se e cheñch ar micherioù a denn d’ar vugaligoù hag e fell deomp bezañ kelaouet diwar-benn an emdroadurioù-se, hag ivez diwar-benn ar pezh a zesker a-fet ar vugaligoù hag an enklaskoù war an deskadurezh hag ar bedagogiezh, deomp da zegemer diouzh ar gwellañ ar vugale a fizier ennomp.
« Youn ha Solena » est une association loi 1901 créée en 2013. Elle a pour but l’organisation et la gestion d’une structure innovante pour des enfants âgés de 10 semaines à 4 ans qui y sont accueillis en langue bretonne. 
« Youn ha Solena » zo ur gevredigezh hervez lezenn 1901, krouet e 2013 abalamour da aozañ ha da verañ ur framm nevezus evit bugale etre 10 sizhun ha 4 bloaz, a vez degemeret e brezhoneg eno.
La micro-crèche est agréée par le Conseil Départemental de Loire- Atlantique. 
Aotreet eo ar vikromagouri gant Kuzul-departamant al Liger-Atlantel.
Ses prestations sont facturées selon le système de la PAJE de la CAF.
Fakturennet e vez he servijoù hervez ar reizhiad PDAB eus KGT.
La gestion de la structure relève du droit privé.
Meret e vez ar framm hervez ar gwir prevez.
La micro-crèche est destinée à accueillir simultanément au maximum 10 enfants.
10 bugel war un dro a c’hallo bezañ degemeret gant ar vikromagouri d’ar muiañ.
La gestion de la crèche est assurée par l’association Youn ha Solena (gestionnaire), ainsi que le choix des orientations principales de la structure.
Meret eo ar vagouri gant ar gevredigezh Youn ha Solena (merourez), ha ganti e vez graet ar choazoù pennañ a sell ouzh ar framm.
La direction de la crèche est assurée par une référente technique qui encadre le personnel, anime l’équipe et gère l’administratif au quotidien.
Renet eo ar vagouri gant un den-dave teknikel a stergn an implijidi, a gas ar skipailh en-dro hag a ver an traoù melestradurel pemdez.
Les familles sont informées : du fonctionnement de la structure lors de l’inscription (adaptation, accueil…).
Kelaouiñ a reer ar familhoù diwar-benn mont en-dro ar framm, da-geñver an enskrivadur (en em ober diouzh ar vagouri, degemer…).
Il y a des consignes ponctuelles par voie d’affichage dans la structure.
Ar c’hemennoù a vez gwech ha gwech all, hag a vez skritellet en ti.
Le présent règlement a pour objet de fixer les conditions d'ouverture et le fonctionnement de la micro-crèche « Youn ha Solena ». 
Ar reolennoù-mañ zo evit lakaat an divizoù da zigeriñ ar vikromagouri « Youn ha Solena » ha da lakaat anezhi da vont en-dro.
Il est rédigé en application de l'ensemble des normes relatives aux établissements d'accueil des jeunes enfants de moins de 6 ans.
Skrivet int hervez an holl reolennoù a sell ouzh an ensavadurioù da zegemer bugale yaouank dindan 6 vloaz.
Ce règlement engage obligatoirement chaque famille et chaque professionnel.  
Dalc’het eo pep familh ha pep den a vicher gant ar reolennoù-mañ.
Chacun se doit alors de le respecter afin de garantir le bon fonctionnement de la structure, d'assurer un accueil de qualité et une communication harmonieuse entre tous les acteurs de la micro-crèche
Ret eo d’ar re-se doujañ dezho, d’ar framm da vont mat en-dro, d’ar vugale da vezañ degemeret a-feson ha d’an holl oberourien eus ar vikromagouri da genlabourat plaen ha brav.
La structure est ouverte du lundi au vendredi (sauf les jours fériés) de 7h30 à 19h00.
Digor e vez ar framm a Lun da Wener (nemet d’an deizioù-berz) eus 7e30 am da 7e gm.
Le planning d'ouverture de la micro-crèche est affiché très en amont. 
Skritellet e vez deizioù digeriñ ar vikromagouri kalz en a-raok.
Les familles sont informées par voie d’affichage des dates de fermeture de la crèche durant les vacances scolaires. 
Gant skritelloù e c’hall ivez ar familhoù gouzout pegoulz e vo serr ar vagouri e-pad ar vakañsoù-skol.
Elles se répartissent généralement ainsi : une semaine à Noël, et les trois premières semaines d’août.
Peurliesañ e vez graet evel-henn : ur sizhun war-dro an Nedeleg, hag an teir sizhun gentañ a viz Eost.
Le rôle de l'association, du personnel et la place des parents
Roll ar gevredigezh, an implijidi ha plas tud ar vugale.
L’association gestionnaire est responsable de la gestion de la structure et du personnel.
Ar gevredigezh a ver ar vagouri zo karget da verañ ar framm hag an implijidi.
L’association gestionnaire  élabore le budget prévisionnel et le compte de résultats (avec le ou la référent-e technique).
Ar gevredigezh a ver ar vagouri zo karget da sevel ar rakvudjed hag ar gont disoc’h (asambles gant an den-dave teknikel).
L’association gestionnaire  sollicite les subventions (CAF, Mairie, Conseil Général).
Ar gevredigezh a ver ar vagouri zo karget da c’houlenn ar skoaziadennoù (KGT, Ti-kêr, Kuzul-departamant).
L’association gestionnaire  assure le lien avec les partenaires de la micro-crèche.
Ar gevredigezh a ver ar vagouri zo karget da zaremprediñ kevelerien ar vikromagouri.
L’association gestionnaire  est garante du projet éducatif.
Ar gevredigezh a ver ar vagouri zo karget da warantiñ ar raktres desavadurel.
L’équipe est composée de professionnel(le)s qualifié(e)s et brittophones.
Er skipailh ez eus tud a vicher varrek hag a oar brezhoneg.
Une référente technique, éducatrice de jeunes enfants,  est chargée du bon fonctionnement de la structure en lien avec l'association et assure le relais auprès de l'équipe.
Un den-dave teknikel, desaverez bugaligoù, zo karget d’ober diouzh ma’z aio mat ar framm en-dro, a-gevret gant ar gevredigezh, hag a ra ul liamm etre honnezh hag ar skipailh.
Trois personnes titulaires d'un CAP petite enfance.
Tri den a zo gant un TGM bugaligoù.
La référente technique fait vivre le projet éducatif en collaboration avec l'équipe et l'association.
An den-dave teknikel a gas ar raktres desavadurel war-raok asambles gant ar skipailh hag ar gevredigezh.
La référente technique fait le lien avec les parents.
An den-dave teknikel a ra ul liamm etre ar re-se ha tud ar vugale.
La référente technique veille à l’hygiène et la sécurité.
An den-dave teknikel a evesha war ar yec’hederezh hag ar surentez.
La référente technique tient le registre de présence des enfants.
An den-dave teknikel a zalc’h marilh bezañs ar vugale.
La référente technique La référente technique vérifie les mesures d’admission de l’enfant.
An den-dave teknikel a wir an divizoù evit degemer bugale.
La référente technique veille à l'application et au respect du règlement de fonctionnement.
An den-dave teknikel a laka ar reolennoù mont en-dro da dalvezout hag a wir e toujer dezho.
La référente technique effectue la facturation aux familles.
An den-dave teknikel a ra war-dro ar fakturennoù evit ar familhoù.
La référente technique assure l'accueil des fournisseurs.
An den-dave teknikel a zegemer ar bourchaserien.
Des protocoles sont mis en place avec notre médecin référent, pour la gestion de la douleur, de la fièvre, etc.
Lakaet ez eus protokoloù war-sav gant hor mezeg-dave evit talañ ouzh ar boan, an derzhienn, ha kement zo.
Il est rappelé que tout membre de l'équipe est soumis à une stricte obligation de réserve et se doit de respecter le secret professionnel. 
Degas a reer da soñj e rank holl izili ar skipailh doujañ d’an endalc’h a boell ha d’ar sekred micherel.
Aucune information recueillie dans le cadre professionnel ne sera divulguée à quiconque autres que les autorités compétentes.
Ne c’hall ket an titouroù dastumet e-kerzh o labour bezañ diskuliet da zen ebet, nemet d’ar pennadurezhioù kembeliek.
Le remplacement d’un(e) professionnel(le) en cas d’absence (vacances, maladie, formation) est assuré par une personne qualifiée et dans la mesure du possible, brittophone.
Pa ne vo ket un den a vicher bennak o labourat (vakañsoù, kleñved, stummadur) e vo erlec’hiet gant un den barrek, hag a oar brezhoneg e kement hag a c’haller ober.
Avec l’accord conjoint de la gestionnaire et de la responsable technique, des stagiaires pourront être accueilli(e)s dans la structure (CAP Petite Enfance, Éducateur de Jeunes Enfants de 1ère année de formation, auxiliaire de puériculture, BEP sanitaire et Sociale, Infirmière.) 
Gant ma vo ar verourez a-du gant an den-dave teknikel e c’hallo stajidi bezañ degemeret er framm (TGM Bugaligoù, desaverien bugaligoù e 1añ bloavezh o stummadur, eilbabigourien, BSM yec’hed ha skoazellerezh, klañvdiourezed.)
Une convention de stage est nécessaire pour pouvoir effectuer un stage au sein de la micro-crèche. 
Ret eo sinañ ur c’hendivizad staj a-benn gallout ober ur staj e-barzh ar vikromagouri.
Le critère de la pratique ou de la sensibilisation à la langue bretonne sera important dans le choix du stagiaire.
Pouezus e vo gouzout brezhoneg pe bezañ dudiet gant ar yezh pa vo dibabet ar stajidi.
La référente technique sera la tutrice des stagiaires. 
An den-dave teknikel e vo heñcher ar stajidi.
En cas d'absence un membre de l'équipe prendra le relais.
Pa ne vez ket o labourat e vo kemeret e blas gant un ezel eus ar skipailh.
La participation des familles aux activités de la micro-crèche est encouragée.
Broudañ a reer ar familhoù da gemer perzh e buhez ar vikromagouri.
Participer aux Assemblées Générales de l'association « Youn ha Solena ». 
Kemer pezh en Emvodoù-meur ar gevredigezh « Youn ha Solena ».
La présence des parents à ces réunions est sollicitée car la micro-crèche est associative et les parents sont encourager à participer à son fonctionnement, ils en sont adhérents. 
Goulenn a reer digant tud ar vugale dont d’an emvodoù-se rak ur gevredigezh eo ar vikromagouri ha dougen a reer tud ar vugale da sikour he mont en-dro : izili anezhi ez int.
La validation des comptes de l’activité de chaque année est faite lors de l'Assemblée Générale Ordinaire. 
Gwiriekaet e vez ar c’hontoù obererezh bep bloaz da-geñver an Emvod-meur Ordinal.
Les parents qui le souhaitent peuvent se présenter pour faire partie du conseil d’administration de l’association.
Ar re a gar a c’hall lakaat o anv evit dont da vezañ ezel eus kuzul-merañ ar gevredigezh.
Les parents qui le souhaitent peuvent participer au conseil de crèche.
Ar re a gar a c’hall kemer perzh e kuzul ar vagouri.
Les parents qui le souhaitent peuvent participer à certaines activités ou manifestations.
Ar re a gar a c’hall kemer perzh en obererezhioù pe en abadennoù zo.
Les familles doivent être allocataires de la Caisse d'Allocations Familiales de la Loire-Atlantique.
Ret eo d’ar familhoù bezañ skorennadourien eus Kef Goproù-tiegezh al Liger-Atlantel.
Aucune obligation d'emploi des parents n'est fixé pour l'accueil des enfants.
N’eo ket ret da dud ar vugale kaout un implij bennak d’o bugale da vezañ degemeret.
L'attribution  d'une place est décidée par la référente technique en fonction des places disponibles.
Divizet e vez reiñ plasoù gant an den-dave teknikel hervez ar plasoù vak a vez.
Priorité est donnée aux fratries (en relation également avec l’école de proximité et le collège).
Lakaat a reer ar vreudeur hag ar c’hoarezed da dremen da gentañ (evit se en em glever ivez gant ar skol a zo tost dezho ha gant ar skolaj).
L'accueil d'un enfant est définitif après avis favorable du médecin traitant de l’enfant.
Degemeret e vez pep bugel da vat goude asant ar mezeg a ra war e dro.
L’inscription se fait sur rendez-vous.
Graet e vez an enskrivadur da-geñver un emgav.
Plusieurs documents sont nécessaires. 
Ret eo kaout meur a deul.
La photocopie des vaccinations inscrites dans le carnet de santé avec pour chaque vaccin, signature et cachet du médecin.
Luc’heilenn ar vaksinadurioù a zo er c’harned yec’hed, hag evit pep vaksin, sinadur ha siell ar mezeg.
Une copie de décision de jugement lorsqu'il y a séparation ou divorce des deux parents. 
Un eilenn eus ar varnedigezh pa vez dispartiet tud ar bugel pe pa vezont dibriedet.
Un certificat médical d’aptitude à fréquenter la collectivité établie par le pédiatre ou médecin traitant.
Un testeni mezegel, savet gant ar pediatrour pe ar mezeg boas, hag a warant e c’hall ar bugel daremprediñ ar strollegezh.
L'attestation de responsabilité civile de l’année en cours ; ainsi qu’un justificatif de revenus annuels.
An testeni atebegezh keodedel evit ar bloavezh a zo o ren ; hag ivez un testeni eus ar gounidoù bloaziek.
Une ordonnance du médecin autorisant la prise d’un antipyrétique ou d’homéopathie (nom et dose).
Un ordrenañs gant ar mezeg hag a aotre ma vefe roet ul louzoù ouzh an derzhienn pe louzeier homeopatek d’ar bugel (anvioù ha kementad).
L’autorisation d’hospitalisation en cas d’urgence.
An aotre da gas ar bugel d’an ospital ma vez mall.
L’autorisation de sortie des enfants pour les promenades.
An aotre da gas ar bugel er-maez evit pourmenadennoù.
L'attestation de droit à l’image.
An testeni evit ar gwir da skeudenn an-unan.
Le règlement de fonctionnement signé par les parents.
Ar reolennoù mont en-dro sinet gant tud ar bugel.
Frais annuels d'adhésion à l'association « Youn ha Solena ».
Ar skodenn vloaz evit bezañ ezel eus ar gevredigezh « Youn ha Solena ».
Un chèque de caution d'un montant correspondant à un mois de frais de garde.
Ur chekenn gred hag a glot gant priz ur mizvezh diwallerezh.
Celui-ci ne sera pas encaissé mais il est utilisé comme une garantie de paiement.
Ne vo ket enkefiet met talvezout a ray da warantiñ ar paeamant.
Un chèque de 100 € qui sert à bloquer définitivement la place de l’enfant à la crèche. 
Ur chekenn 100 € evit mirout da vat plas ar bugel er vagouri.
Il sera débité suite à l’inscription mais ces 100 € seront déduits lors de la première facturation.
Enkefiet e vo war-lerc’h an enskrivadur met diskontet e vo ar 100 € diwar ar fakturenn gentañ.
Ce chèque de 100 € ne sera pas remboursé en cas de désistement au dernier moment de la famille.
Ne vo ket roet ar chekenn-se en-dro m’en em denn ar familh er penn diwezhañ.
Toute réservation d’une place en accueil régulier ne sera effective qu’à partir du moment où la famille aura remis le dossier d’admission complet à la référente technique. 
Ne vo ket miret ur plas evit degemer ingal ar bugel ken na vo roet an teuliad degemer klok d’an den-dave teknikel.
Il est exigé pour débuter la période d’adaptation. 
Goulennet e vo evit kregiñ gant ar mare d’en em ober diouzh ar vagouri.
L’enfant ne sera pas accepté sans ce dossier rempli et complet.
Ne vo ket degemeret ar bugel panevet an teuliad-se, leuniet ha klok.
Pour les enfants accueillis régulièrement, un contrat de temps d’accueil est signé avec les familles. 
Evit ar vugale degemeret ingal e siner ur gevrat degemer gant ar familhoù.
Il engage l’établissement à réserver une place pour l’enfant et engage les parents à une fréquentation régulière aux heures et jours prédéfinis. 
Rediañ a ra an ensavadur da virout ur plas evit pep bugel ha rediañ a ra tud ar vugale da fiziout ingal ar re-se er vagouri d’an eurioù ha d’an deizioù a zo bet lakaet.
Une fois ceux-ci déterminés, ils ne pourront être ni modifiés ni remplacés en cas d'absence. 
Ur wech m’int bet lakaet ne c’hallint ket bezañ kemmet ha ne c’hallo ket bezañ lakaet re all en o lec’h ma vez diank ar vugale.
Les périodes de fermeture de la structure sont précisées dès la date de signature du contrat et jusqu’à la fin de l’année scolaire (on envisage chaque année la période de septembre à août). 
Lakaet e vez ar mareoù ma vez serr ar framm adalek sinadur ar gevrat ha betek fin ar bloavezh-skol (kontañ a reomp ar bloavezhioù eus miz Gwengolo da viz Eost).
Il précise les jours pendant lesquels l’enfant sera confié à la micro-crèche et qui donneront lieu à facturation. 
Er gevrat e tiferer an deizioù ma vo fiziet ar vugale er vikromagouri hag a vo fakturennet.
Les parents sont également tenus d'informer la micro-crèche de toute autre absence liée à des congés ou tout autre événement pris hors des périodes décidées par la micro-crèche « Youn ha Solena ». 
Ret eo ivez da dud ar vugale kelaouiñ ar vikromagouri diwar-benn ar mareoù ma vo diank ar vugale e-maez ar prantadoù divizet gant ar vikromagouri « Youn ha Solena » (vakañsoù, degouezhioù a bep seurt).
Ces derniers ne donneront pas lieu à des réductions.
Ne vo ket graet distaolioù evit ar re-se.
Les parents s'engagent à respecter ce contrat. 
Gouestlañ a ra tud ar vugale doujañ d’ar gevrat-se.
Toute dérogation aux horaires prévus tant pour le prolongement que pour la diminution du temps de garde, devra faire l'objet d'une demande écrite.
Kement cheñchamant en eurioù lakaet, ken evit astenn ken evit krennañ an amzer diwallerezh, a ranko bezañ goulennet dre skrid.
L'approche de l'équipe de la micro-crèche « Youn ha Solena » est bienveillante et compréhensive. 
Madelezhus ha komprenus eo skipailh ar vikromagouri « Youn ha Solena ».
Toutefois, les parents se doivent de respecter les termes de leur contrat au mieux, pour que le fonctionnement de la micro-crèche soit harmonieux pour tous. 
Koulskoude ez eo dleet da dud ar vugale doujañ da ziferadennoù o c’hevrat diouzh o gwellañ, d’ar vikromagouri da vont mat en-dro evit an holl.
Si le contrat de l’enfant indique, par exemple, qu’il vient du lundi au vendredi de 9h à 17h : l’enfant sera amené à partir de 9h (pas avant) et sera récupéré par une personne autorisée pour 17h. 
Lakaomp ez eus merket e kevrat ar bugel e teu hennezh a Lun da Wener eus 9e am da 5e gm : degaset e vo ar bugel adalek 9e (ha neket a-raok) ha kerc’het e vo gant un den aotreet a-benn 5e.
Cet enfant, sauf circonstances exceptionnelles, ne devra plus être présent au sein du groupe d’enfants à 17h. 
Ne ranko ket ar bugel-se bezañ e-barzh ar strollad bugale ken da 5e, nemet ha degouezhioù dreistordinal a vefe.
Ceci afin de préserver la qualité d’accueil et d’organisation de l’équipe de la micro-crèche.
Kement-se zo evit gwareziñ kalite an degemer hag aozadur skipailh ar vikromagouri.
Les parents sont priés de respecter au mieux leurs horaires de contrat. 
Goulenn a reer digant tud ar vugale doujañ da eurioù ar gevrat diouzh o gwellañ.
Une exclusion, suite à des retards répétés et jugés abusifs par le personnel, peut être prononcée. 
Ma vez dale meur a wech, betek re hervez an implijidi, e c’hallo ar bugel bezañ lakaet e-maez ar vagouri.
Cette radiation pourra aussi advenir au bout de trois absences non justifiées.
Evel-se e c’hallo bezañ graet ivez a-benn teir diankadenn hep abeg ebet.
En cas de retard, les parents doivent prévenir la structure au plus vite.
Ma vez dale e rank tud ar vugale kemenn ar framm ar buanañ ar gwellañ.
Tout dépassement d’heure sera compté au prix du forfait s'appliquant à la famille.
Paeet e vo an amzer ouzhpenn hervez priz an treuziad a dalvez evit ar familh.
L'enfant doit fréquenter régulièrement la micro-crèche. 
Ret eo d’ar vugale daremprediñ ingal ar vikromagouri.
La référente technique tient un registre des présences. 
Dalc’het e vez ur marilh bezañs gant an den-dave teknikel.
En cas d’absence de l’enfant, les parents doivent prévenir la structure au plus tôt. 
Ma ne zeu ket ur bugel bennak e rank e dud kemenn ar framm an abretañ ar gwellañ.
Seules les absences justifiées par un certificat médical ou un bulletin d'hospitalisation seront déduites et non facturées. 
N’eus nemet an diankadennoù reizhabeget gant un testeni mezegel pe ur baperenn ospital a gement a vo diskontet ha ne vint ket fakturennet.
Ce sera également le cas si l'éviction est prononcée par le pédiatre de la micro-crèche. 
Evel-se e vo kont ivez ma vez lakaet ar bugel da vont kuit gant pediatr ar vikromagouri.
Le certificat devra être remis le jour de retour de l’enfant à la micro-crèche afin d’être pris en compte.
Ret e vo reiñ an testeni d’an deiz ma tistroio ar bugel a-benn derc’hel kont anezhañ.
Les professionnels qui accueillent l'enfant dans la structure se réservent le droit de refuser un enfant qui serait atteint d’une maladie contagieuse donnant lieu à l'éviction de la collectivité.
Gwir o deus an dud a vicher a zegemer ar vugale er framm da nac’h degemer ur bugel en defe ur c’hleñved spegus a virfe outañ da chom er strollegezh.
En cas de maladie ou de fièvre survenue dans la structure, la gestionnaire et/ou la responsable technique contactera les parents pour qu’ils viennent chercher l’enfant au plus vite. 
Ma vez skoet klañv ur bugel bennak e-barzh ar framm, pe ma teu terzhienn dezhañ, ez aio ar verourez ha/pe an den-dave teknikel e darempred gant e dud, dezho da zont da gerc’hat anezhañ ar buanañ ar gwellañ.
Dans l’attente de leur arrivée et si besoin, la référente technique contactera le 15 et suivra le protocole proposé par les urgentistes.
Da c’hortoz ma vint erruet ha ma vez ezhomm, e pellgomzo an den-dave teknikel d’an niverenn 15 hag e raio diouzh ar protokol a vo merket dezhañ gant ar vezeien.
En cas d'accident sérieux, la référente technique (en cas d’absence de celle-ci, une autre professionnelle de l’équipe) prendra toutes les dispositions nécessaires et  contactera le 15 et suivra le protocole proposé par les urgentistes.
Ma vez ur gwallzarvoud grevus, an den-dave teknikel (ma ne vez ket eno, un den a vicher eus ar skipailh) a raio kement a vo ezhomm, a bellgomzo d’an niverenn 15 hag a raio diouzh ar protokol a vo merket dezhañ gant ar vezeien.
Pour la fièvre et la douleur : la référente technique (en cas d’absence de celle-ci, une autre professionnelle de l’équipe) pourra administrer un antalgique à l’enfant uniquement si vous nous avez fourni une ordonnance médicale écrite auparavant.
Evit an derzhienn hag ar boan : an den-dave teknikel (ma ne vez ket eno, un den a vicher eus ar skipailh) ne challo reiñ ul louzoù ouzh ar boan d’ar bugel nemet m’ho peus pourchaset deomp ur ordrenañs skrivet en a-raok gant ur mezeg.
Pour tout autre médicament ou homéopathie : sans ordonnance médicale écrite, aucun traitement ne pourra être donné à votre enfant par le personnel de la micro-crèche. 
Evit kement louzoù all pe an homeopatiezh : panevet un ordrenañs vezegel dre skrid ne c’hallo bezañ roet louzoù ebet d’ho pugel gant implijidi ar vikromagouri.
En cas de renouvellement de traitement, merci d’apporter la nouvelle ordonnance car sans celle-ci nous ne pourrions être en mesure de lui administrer de nouveau.
Pa vez nevezet an ordrenañs, degasit an hini nevez deomp, mar plij, rak paneveti ne vefemp ket evit reiñ al louzoù dezhañ adarre.
Lors de l'admission, les conjoints s'autorisent mutuellement à venir chercher l'enfant et ceci reste valide jusqu'à opposition. 
Pa vez enskrivet o bugel e aotre e dud an eil egile da zont da gerc’hat anezhañ, ha kement-se betek ma vo enebet ouzh an diferadenn-se.
Par ailleurs, les parents peuvent confier la remise de leur enfant à une tierce personne. 
A-hend-all e c’hall tud ur bugel fiziout anezhañ en un den all.
En ce cas, elle doit être désignée comme personne ressource et elle doit se présenter munie d'une pièce d'identité.
Pa vez kont evel-se e rank hennezh bezañ merket ha diskouez ur gartenn identelezh pa zeu.
Modification ou interruption du contrat.
Kemmañ pe ehanañ ar gevrat.
Le changement exceptionnel des jours ou horaires de fréquentation de l’enfant (sans modification du temps de présence) peut être accordé avec l’accord de la référente technique dans la mesure où cette modification reste dans la limite autorisée de l’agrément délivré par la PMI, soit 10 enfants accueillis simultanément.
A-wechoùigoù e c’hall deizioù pe eurioù ar bugel er vagouri bezañ kemmet (anez cheñch an amzer tremenet war al lec’h), gant asant an den-dave teknikel, ha gant ma ne vo ket aet en tu-hont d’an aotre roet gant GMB, da lavaret eo 10 bugel degemeret war un dro, abalamour d’ar c’hemm-se.